1.

A tagállamok az N. év április 30-ig bejelentik az a)–g) pontban meghatározott változókat az N – 1. év december 31-ig kiválasztott helyi akciócsoportok (a továbbiakban: HACS-ok) vonatkozásában, HACS-ok szerinti bontásban. Az adatok a HACS-nak a kiválasztás időpontjában fennálló helyzetére vonatkoznak, és csak egyszer kell bejelenteni őket. a) L100: a HACS azonosítója (ID) Ebben a mezőben az egyes HACS-ok egyedi kódját kell megadni; b) L200: a HACS neve Ebben a mezőben a helyi akciócsoport nevére vonatkozó információkat kell megadni; c) L300: településkódok Ebben a mezőben a HACS területén található települések helyi közigazgatási egységet azonosító kódjait tartalmazó jegyzéket kell megadni. Több kód is kiválasztható; d) L400: teljes népesség Ebben a mezőben a HACS területének népességére vonatkozó információkat kell megadni. E változó értékét az R.38. („LEADER-lefedettség”) eredménymutató tekintetében az (EU) 2021/2290 végrehajtási rendelet mellékletének 8.j) pontjában meghatározott számítási módszer szerint kell kiszámítani; e) L500: a HACS egynél több alapból történő támogatása az (EU) 2021/1060 rendelet 31. cikkének (3) bekezdése alapján Ebben a mezőben azt kell feltüntetni, hogy a HACS az Európai Mezőgazdasági Vidékfejlesztési Alapon (EMVA) kívül más alapokból is részesül-e támogatásban. Ha az L500 mező értéke „igen”, a HACS-nak a következő változókat kell megadnia: i. L501: az Európai Regionális Fejlesztési Alapból (ERFA) származó támogatás igénybevétele: részesül-e támogatásban a HACS az ERFA keretében; ii. L502: az Európai Szociális Alap Plusz (ESZA+) keretében biztosított támogatás igénybevétele: részesül-e támogatásban a HACS az ESZA+ keretében; iii. L503: az Európai Tengerügyi, Halászati és Akvakultúra-alapból (ETHAA) származó támogatás igénybevétele: részesül-e támogatásban a HACS az ETHAA keretében; iv. L504: más európai strukturális és beruházási alapok (esb-alapok) (például az Igazságos Átmenet Alap) forrásainak igénybevétele; f) L600: a HACS tagjainak teljes száma Ebben a mezőben az (EU) 2021/1060 rendelet 31. cikke (2) bekezdésének b) pontja szerinti HACS-tagok teljes számát kell megadni. A tagállamok a HACS-ok tagjainak számát szervezettípus szerinti bontásban jelentik be, a következők szerint: i. L601: a HACS azon tagjainak száma, amelyek valamely közigazgatási szervet képviselnek; ii. L602: a HACS azon tagjainak száma, amelyek helyi magángazdasági érdekeket képviselnek (például gazdasági szervezetek, helyi vállalkozások stb.); iii. L603: a HACS azon tagjainak száma, amelyek helyi szociális érdekeket képviselnek (például nem kormányzati szervezetek, helyi egyesületek stb.); iv. L604: a HACS azon tagjainak száma, amelyek az i., a ii. és a iii. alpontban felsoroltaktól eltérő kategóriákba tartoznak; g) L610: a HACS döntéshozó testületét alkotó HACS-tagok teljes száma A tagállamok a döntéshozó testületet alkotó HACS-tagok teljes számát szervezettípus szerinti bontásban jelentik be, a következők szerint: i. L611: a HACS döntéshozó testületét alkotó azon tagok száma, akik valamely közigazgatási szervet képviselnek; ii. L612: a HACS döntéshozó testületét alkotó azon tagok száma, akik helyi magángazdasági érdekeket (például gazdasági szervezeteket, helyi vállalkozásokat stb.) képviselnek; iii. L613: a HACS döntéshozó testületét alkotó azon tagok száma, akik helyi szociális érdekeket (például nem kormányzati szervezeteket, helyi egyesületeket stb.) képviselnek; iv. L614: a HACS döntéshozó testületét alkotó azon tagok száma, akik az i., a ii. és a iii. alpontban felsoroltaktól eltérő kategóriákba tartoznak; A HACS döntéshozó testületét alkotó HACS-tagok neme A tagállamok a HACS döntéshozó testületét alkotó tagok számát nemek szerinti bontásban is bejelentik (L615–L618 mező); A HACS döntéshozó testületét alkotó tagok életkora A tagállamok a HACS döntéshozó testületét alkotó tagok számát életkor szerinti bontásban is bejelentik, a következők szerint: v. L619: a fiatalok száma a HACS döntéshozó testületében Ez a mező a tagállamok által meghatározott korhatárt el nem érő személyekre vonatkozik; vi. L620: az v. alpontban említett változó tekintetében a tagállam által meghatározott korhatár.